29.9.2023
ET
Euroopa Liidu Teataja
C 349/45
Traditsiooniliste kütuste maksustamine 3.13.
Kuna uue laeva ehitamine kujutab endast ELi laevaomanike jaoks majanduslikku riski, kutsub komitee üles võtma vastu poliitikameetmeid, mis tagavad laevandusettevõtjatele õiguskindluse.
Seepärast on oluline mitte kehtestada uusi makse traditsioonilisele kalapüügikütusele (diislikütus) seni, kuni uued jõuseadmete ja kütuse tehnoloogiad ei ole turul kättesaadavad ning õigusraamistik vajalike uuendustega tegelemiseks pole veel nõuetekohaselt kehtestatud.
Vastasel juhul seaks see üksnes sektori ebasoodsasse olukorda.
ELi kalanduse ja vesiviljeluse energiasüsteemi ümberkujundamise partnerlus 3.14.
Kalandussektoril ei ole ei tehnoloogiapakkujate ega poliitikakujundajate suuniseid selle kohta, millise suuna nad peaksid CO2 heite vähendamiseks võtma.
Seepärast väljendab komitee heameelt komisjoni algatuse üle luua eksperdirühm, et anda nõu praeguste alternatiivide, tulevaste arengusuundade, turgude jms kohta.
Eriti oluline oleks kindlaks teha, millised tehnoloogiad sobivad kõige paremini iga laevastikusegmendi ja piirkonna jaoks, ning võib osutuda vajalikuks eri energiaallikate kombineerimine.
Lisaks on kasulik korraldada meretööstuse ahela jaoks teavitus- ja teadlikkuse suurendamise kampaaniaid, et stimuleerida CO2 heite vähendamist.
Sinine majandus 3.15.
Sinine majandus hõlmab kõiki merest sõltuvaid majanduse tegevusalasid.
Sinise majanduse eri sektorid (kalandus, biotehnoloogia, laevandus, meretransport, vesiviljelus, laevatehased, tarneahel, logistika ja transport) sõltuvad üksteisest, sest need põhinevad ühistel pädevusaladel ja jagatud taristul (sadamad, logistikavõrgud ja elektri jaotusvõrk) ning mereressursside säästval kasutamisel.
Komitee rõhutab vajadust rakendada terviklikku CO2 heite vähendamise strateegiat ja leida koostoime ahela eri lülide vahel.
Lisaks nõuab komitee piisavaid inimressursse ja oskusi tänapäevaste laevade projekteerimiseks, ehitamiseks ja käitamiseks.
Oskustööjõu ligimeelitamine on hädavajalik.
4.
Konkreetsed märkused
Täiustatud kütused 4.1.
Komitee rõhutab potentsiaali, mis on täiustatud kütustel, mis ei ole toodetud toidu- ja söödakultuuridest, ringmajanduse edendamise, rannikualade maapiirkondade rahvastikukao peatamise ja loomulikult ELi energiasõltumatuse suurendamise valdkonnas.
Kooskõlas ELi CO2 neutraalsuse eesmärkidega võib selliste alternatiivkütuste CO2 netoheide mootoris põletamisel langeda nullini, kui neid toodetakse taastuvelektriga.
4.2.
Mitmel põhjusel piirab komisjon taimsete biokütuste kasutamist, mida komitee on mitmes arvamuses toetanud.
Siiski puudub selge strateegia alternatiivkütuste arendamiseks ja kasutuselevõtuks, mis oleks oluline mitte ainult kalandussektori, vaid ka teiste tööstusharude jaoks.
Samuti ei ole seatud prioriteete selle kohta, millistel sektoritel, mille CO2 heidet on raske vähendada (millest üks on kalandus), peaks olema sellistele kütustele eelisjuurdepääs.
See raskendab kalandussektori jõupingutusi CO2 heite võimalikult kiireks vähendamiseks.
Komitee juhib tähelepanu sellele, et taastuvad, vähese CO2 heitega kütused on mõistlik valik CO2 heite vähendamiseks sektorites, mida on raske elektrifitseerida, nagu kalanduses.
Täiustatud alternatiivkütused, mis ei ole toodetud toidu- ja söödakultuuridest, on nappuse ja nõudlikuma tehnoloogia tõttu kallimad.
Seepärast, nagu komitee juba varem rõhutas, (9) tuleb vähendada hinnavahet fossiil- ja alternatiivsete kütuste vahel ning muuta puhtamad kütused taskukohasemaks ja laiemalt kättesaadavaks.
4.3.
Komitee rõhutab, et praegu saadaolev biodiislikütus pärineb põllukultuuridest (palmi-, rapsi-, soja- ja päevalilleõli), mis ei sobi täielikuks CO2 heite kaotamiseks.
Lisaks ei ole piisavalt toorainet.
Lahendus (mis pole veel kättesaadav) oleks segada praegune diislikütus üha suurema koguse elektridiisliga, mis on saastevabast elektripõhisest vesinikust ja kogutud CO2-st valmistatud sünteetiline kütus.
Neid sünteetilisi kütuseid toodetakse süsinikdioksiidist, mis on kogutud kas atmosfäärist või CO2 tekitavatest tööstusprotsessidest enne selle vabanemist.
(9)
Euroopa Majandus- ja Sotsiaalkomitee arvamus teemal „Ettepanek: Euroopa Parlamendi ja nõukogu määrus, milles käsitletakse taastuvkütuste ja vähese CO2 heitega kütuste kasutamist meretranspordis ning millega muudetakse direktiivi 2009/16/EÜ“ (COM(2021) 562 final – 2021/0210 (COD)) (ELT C 152, 6.4.2022, lk 145).